wickkiey/tamil-wikipedia-chunked huggingface dataset:
# போயிங் எக்ஸ்-37

**போயிங் எக்ஸ்-37** (*Boeing X-37 Advanced Technology Demonstrator*) என்பது ஐக்கிய அமெரிக்காவின் ஆளில்லா காட்சி விண்விமானம் ஆகும். இவ்விண்வெளி விமானம் பூமியின் சுற்றுவட்டத்தில் இருக்கும் போதும், மற்றும் வளிமண்டல மீள்வருகையிலும் உள்ள விண்பயண நுட்பங்களை ஆய்வு செய்யும். இது மீளப் பாவிக்கக்கூடிய தானியங்கி விண்கலம் ஆகும். இது எக்ஸ்-40ஏ வின் 120% அளவில் உருவாக்கப்பட்டது. இதன் நீளம் சுமார் 29 அடி(8.9 மீ) ஆகும். இது சற்று கோணத்தில் வைக்கப்பட்ட இரு வால் துடுப்புகளைக் கொண்டது.  
இந்த எக்ஸ்-37 ரக விமானத் திட்டம் முதன் முதலாக 1999 ஆம் ஆண்டில் நாசாவினால் முன்னெடுக்கப்பட்டது. பின்னர் இத்திட்டம் அமெரிக்க பாதுகாப்புத் துறையிடம் 2004 ஆம் ஆண்டு ஒப்படைக்கப்பட்டது. 2006 ஏப்ரல் 7 ஆம் நாள் இது முதற்தடவையாகப் சோதிக்கப்பட்டது. இதன் முதல் கன்னிப் பயணம் 2010, ஏப்ரல் 22 ஆம் நாள் ஐக்கிய அமெரிக்க வான்படையின் திட்டமாக எக்ஸ்-37பி ஓடிவி-1 என்ற பெயரில் மேற்கொள்ளப்பட்டது. இக்கலம் 2010, டிசம்பர்-3-ஆம் தேதி பூமிக்குத் திரும்பியது. அப்போது, அதன் வெப்பத் தடுப்பு அமைப்பும் மீஉயர்அதிர்வெண் வேகத்தில் அதன் காற்றியக்கவியல் கட்டுப்பாட்டு செயல்திறனும் மதிப்பிடப்பட்டன.
# போயிங் எக்ஸ்-37

## உருவாக்கமும் மேம்பாடும்

1999-ல் இவ்வாகனத்தை வடிவமைத்து உருவாக்க போயிங் ஒருங்கிணைந்த பாதுகாப்பு அமைப்பகத்தை நாசா தேர்ந்தெடுத்தது. இவ்வாகனம் முதலில் போயிங் பான்டம் வொர்க்ஸ்-இன் கலிபோர்னிய கிளையில் தயாரிக்கபடுவது என முடிவு செய்யப்பட்டது. நான்கு வருட காலத்தில் நாசா $109 மில்லியனும் அமெரிக்க வான்படை $16 மில்லியனும் போயிங் $67 மில்லியனும் செலவு செய்தன. 2002-ஆம் ஆண்டின் கடைசியில் $301 மில்லியனுக்கான ஒப்பந்தம் நாசாவின் விண் ஏவு முனையத்தால் கொடுக்கப்பட்டது.  
செப்டம்பர் 13, 2004 அன்று எக்ஸ்-37 செயல்திட்டம் நாசாவிடமிருந்து அமெரிக்க பாதுகாப்புத் துறையிடம் கொடுக்கப்பட்டது. பின்னர் இத்திட்டம் வகைப்படுத்தப்பட்ட நிலையில் உள்ளது என்றறிவிக்கப்பட்டது. நாசாவின் விண்கல ஆய்வு மனிதர்களை கொண்டு செல்லும் காலன் சார்ந்தும் அமெரிக்க பாதுகாப்பு துறையின் செயல்திட்டம் எக்ஸ்-37 -ஐச் சார்ந்தும் இருக்கும். இது சாலஞ்சர் விண்கல விபத்துக்குப்பிறகு அமெரிக்க எடுத்த முடிவாகும்.  
முதலில் இக்கலன் வடிவமைக்கப்பட்டபோது விண்கலம் மூலம் கொண்டு செல்லப்ப்படுமாறு இருந்தது. அது சிக்கனமான வழியாக இருக்காது என டெல்டா-IV அல்லது அதற்கிணையான ராக்கெட் மூலம் ஏவப்படுமாறு வடிவமைக்கப்பட்டது. இதன் காற்றியக்கவியல் வடிவமைப்பு விண்கலங்களை ஒத்ததாகும். எனவே, குறைவான ஏற்றம்-இழுவை விகிதம் உள்ளதாக அமைந்துள்ளது.  
விண் ஒத்துழைப்பு திட்ட இலக்குகளின் படி, எக்ஸ்-37 ஆனது, செயற்கைக்கோள்களுக்கு எரிபொருள் நிரப்புதல், விண் நிலையத்தில் சூரிய தகடுகள் பாதிக்கப்பட்டால் எந்திர கையால் பழுது செய்வது மற்றும் மாற்றுவது போன்ற பணிகளுக்கு பயன்படுத்தப்படும். மேலும் பாதுகாப்பு, தாக்குதல் விண் ஆணைகளுக்கும் உடன்படுத்தப்படும்.
# போயிங் எக்ஸ்-37

## வடிவமைப்பு

இந்த விண் விமானம் பூமிக்கு திரும்புகையில் மாக்-25 வேகத்தை அடையக்கூடியது. மேலும், மேம்படுத்தப்பட்ட வெப்ப தடுப்பு அமைப்புகள், அதிநவீன கட்டமைப்பு பொருட்கள், தானியங்கி வழிகாட்டும் அமைப்பு, விமான மின்னணுவியல் போன்றவற்றை கொண்டிருக்கும். இது ராக்கெட்டைன் AR2-3 எந்திரத்தை கொண்டிருக்கும். வருங்காலத்தில் ஹைட்ரஜன் பெராக்சிட்/JP-8 எரிபொருளை உபயோகப்படுத்தும். இப்போது எக்ஸ்-37B ஒற்றை எரிபொருள் ஹைட்ரசீன் என்ஜினை பயன்படுத்துகிறது.  
இதன் சரக்கு வைக்கும் இடம் பலவித சோதனைக்கான கருவிகள், மற்ற விண் தள்ளுசுமைகள் போன்றவற்றை வைக்குமாறு வடிவமைக்கப்பட்டுள்ளது. மேலும் முந்தைய விண்கலன் வடிவமைப்புகளிருந்து முன்பட்ட வெப்ப தடுப்பு அமைப்புகள் நிறுவப்பட்டுள்ளன. இது மேம்படுத்தப்பட்ட சிலிக்கா செராமிக் ஓடுகளைப் பயன்படுத்துகிறது.
# போயிங் எக்ஸ்-37

## செயல்பாட்டு வரலாறு

X-37B-யின் முதல் விண்பயணம் 2010,ஏப்ரல் 22 அன்று நடைபெற்றது. கேப் கேன்வரேல் வான்படை தளத்திலிருந்து அட்லஸ்-V ஏவுவாகனம் மூலம் விண்ணில் ஏவப்பட்டது. இப்பயணம் USA-212 என்று பெயரிடப்பட்டது. சோதனைக்காக தாழ் புவி சுற்றுப் பாதையில் சுற்ற வைக்கப் பட்டது.  
அமெரிக்க வான் படை விண்பயணத்தின் சில விவரங்களை வெளியிட்டாலும் இத்திட்டம் ரகசியம் என வகைப்படுத்தப்பட்டிருப்பதால் முக்கியத் தகவல்கள் ஏதும் வெளியாகவில்லை. எனினும் தொழில்முறை அல்லாத விண் பிரியர்கள், விண் விமானத்தை கண்டறிந்து அதன் செயல்பாடுகளை யூகித்துள்ளனர். விண் விமானம் பூமியை ஒவ்வொரு 90 நிமிடங்களுக்கு ஒரு முறை சுற்றி வருவதாகவும் அது 39.99 டிகிரிகள் சாய்வில் உள்ள சுற்று பாதையில் 401 முதல் 422 கிலோ மீட்டர்கள் உயரத்தில் உள்ளதாகவும் அறிவித்தனர்.  
சீனா டெய்லி(China daily) எனும் செய்தித்தாள், இத்திட்டம் விண் ஆயுதப் போட்டிக்கு வழிவகுக்கும் என எழுதியிருந்தது. க்சின்குவா செய்தி நிறுவனம்(Xinhua News Agency) இத்திட்டத்தின் ரகசிய செயல்பாடுகள் விண் ஆயுதப் போட்டிக்கு வித்திடும் எனக் கூறியிருந்தது. எனினும் இத்தகைய செய்திகளை பென்டகன் திட்டவட்டமாக மறுத்துள்ளது. தொழில் முறை சாராத விண் ஆர்வலர்கள், X-37 விண் விமானம் விண் சார்ந்த கண்காணிப்பு மற்றும் உளவு வேலைகளுக்கு பயன்படுத்தப்படும் என யூகித்துள்ளனர். மேலும், விண்விமானம் வடகொரியா, ஆப்கானிஸ்தான் போன்ற நாடுகளுக்கு மேலாக பறந்து செல்வதாகவும் அறிவித்துள்ளனர். ஒவ்வொரு நான்கு நாட்களுக்கு ஒரு முறையும் புவிக்கு மேல் 410 கிலோ மீட்டார் உயரத்தில், சுற்று பாதையில் மீண்டும் ஒரே இடத்தை அடைகிறது என்றும் கூறியுள்ளனர். இது வழக்கமான ராணுவ உளவு விமானங்களின் செயல்பாடுகளைப் போன்றுள்ளது.  
3-6 டிசம்பர், 2010, காலத்தில் விண் விமானம் தரை இறங்கும் என அமெரிக்க வான் படை, நவம்பர்-30, 2010, அன்று அறிவித்தது. அறிவித்தவாறே டிசம்பர்-3,2010, அன்று சுற்றுப் பாதையில் இருந்து விலகி தரை இறங்கியது. அப்போது, விண் விமானத்தின் வட்டகை வெடித்தது, கீழ்ப்பக்கத்தில் மெல்லிய சேதம் ஏற்பட்டது.
# துக்கப்பாட்டு

**துக்கப்பாட்டு** என்பது உலகத்தையும் அதில் வாழ்கின்ற மனிதர்களையும் பாவத்திலிருந்தும் சாவிலிருந்தும் விடுதலை செய்வதற்காக இயேசு கிறிஸ்து துன்பங்கள் அனுபவித்து, சிலுவையில் உயிர்துறந்த நிகழ்ச்சியைக் கிறித்தவ மக்கள் பாடலாக இசைத்து நினைவுகூர்வதாகும். தவக்காலம் (மார்ச்-ஏப்ரல்) எனப்படுகின்ற நாற்பது நாள் காலத்தில் இப்பாடல்களை வீடுகளிலும் கோவில்களிலும் கிறித்தவர் பாடுவது ஒரு பழங்கால மரபு ஆகும். தமிழகத்திலும் இலங்கையிலும் இப்பழக்கம் உண்டு.
# துக்கப்பாட்டு

## இயேசு அனுபவித்த துன்பங்கள்

இயேசு அனுபவித்த துன்பங்கள் அவரது வாழ்வின் இறுதிக் கட்டத்தை மையமாகக் கொண்டவை. தாம் விரைவில் இறக்கப் போவதை முன்னுணர்ந்த இயேசு கெத்சமனி என்றழைக்கப்பட்ட ஒலிவ மலைக்குச் சென்று இறைவேண்டலில் ஈடுபட்டார். உருக்கமாய் வேண்டிக்கொண்டிருந்த இயேசு மிகுந்த வேதனைக்குள்ளானார். அப்போது அவர் வியர்வை பெரும் இரத்தத் துளிகளைப் போலத் தரையில் விழுந்தது. இயேசுவின் எதிரிகள் அவரைக் கைதுசெய்து, யூத சமயத் தலைவர்கள் முன்னும் உரோமை ஆளுநர் பிலாத்து என்பவர் முன்னும் இழுத்துச் சென்றார்கள். அவரை ஏளனம் செய்து நையப் புடைத்தார்கள். அவரைக் கன்னத்தில் அறைந்தார்கள்.  
படைவீரர்கள் இயேசுவின் தலைமீது முள்முடி சூட்டினார்கள். அவர்மேல் செந்நிற மேலுடையைப் போர்த்தினார்கள். அவர் தம்மை "யூதர்களின் அரசர்" என்று அறிவித்ததாகக் கூறி, அவரை ஏளனம் செய்தார்கள். "அவனைச் சிலுவையில் அறையும்" என்று மக்கள் கும்பல் உரக்கக் கத்தியதைக் கேட்டு, கோழை பிலாத்து அவரைச் சிலுவையில் அறையும்படி கையளித்தான்.  
இயேசு தம் தோள்மேல் சிலுவையைச் சுமந்துகொண்டு கல்வாரி மலைநோக்கி நடந்துசென்றார். வ்ழியில் மீண்டும் அவரை ஏளனப்படுத்தினார்கள். சாட்டைகளால் அடித்தார்கள். கல்வாரியை அடைந்ததும் இயேசுவைச் சிலுவையில் அறைந்தார்கள். அத்துன்ப வேளையிலும் இயேசு தம்மைத் துன்புறுத்தியவர்களை மனதார மன்னித்தார்: "தந்தையே, இவர்களை மன்னியும்" என்று இறைவனை நோக்கி வேண்டினார்.  
இறுதியாக, "தந்தையே, உம் கையில் என் உயிரை ஒப்படைக்கிறேன்" என்று கூறி உயிர் துறந்தார். இவ்வரலாற்றைப் புதிய ஏற்பாட்டுப் பகுதியாகிய நான்கு நற்செய்தி நூல்கள் (மத்தேயு, மாற்கு, லூக்கா, யோவான்) விரிவாகப் பதிவுசெய்துள்ளன.
# துக்கப்பாட்டு

## பாடல்களின் வரலாறு

இயேசுவின் துன்பங்களையும் சாவையும் நினைவுகூர்கின்ற பாடல்கள் பல உண்டு. அவற்றுள் பல மத்திய காலத்தில் தொகுக்கப்பட்டன. தமிழில் இப்பாடல்கள் கடந்த மூன்று நூற்றாண்டுகளாக வழக்கத்தில் உள்ளன. இயேசுவின் துன்பங்கள் பற்றிய பாடல்கள் பலவற்றை வீரமா முனிவர் இயற்றினார். இன்று பொதுமக்கள் பயன்படுத்தும் ஒரு பாடல் இதோ:  
இந்தப் பாரச் சிலுவையை - சுவாமி  
எங்கே சுமந்து போகிறீர்?  
ஏலாமல் நடுநடுங்கியே - சுவாமி  
நீசப் பாவிபோல் ஒடுங்கியே
# துக்கப்பாட்டு

## கண்ணதாசன் பாட்டு

இயேசுவின் வரலாற்றைக் கவிதையாய் வடித்த கவியரசு கண்ணதாசன் இயேசு அனுபவித்த துன்பங்களை உருக்கமாகப் பாடுகின்றார்.  
கால்கள் தள்ளாட, கண்கள் ஒளியிழந்து பார்வை மங்க, பசியும் தாகமும் உடலை வாட்டி வதைத்த போதிலும் இயேசு முன்வைத்த காலைப் பின்னெடுக்காமல் சிலுவையைச் சுமந்து செல்கின்றார். தம் திருமகனின் நிலைகண்டு கதறி அழுகிறது தாய் உள்ளம். கவினிழந்த தம் கண்மணியின் திருமுகம் கண்ட தாயின் உணர்வுகளைச் சித்தரிக்கிறார் கவிஞர்:  
"பதினாலாம் நாள்நிலவைப் பால்நிலவைத் தன்வயிற்றுப்
பனியைத் தேனைப்  
புதனோடும் வியாழனொடும் பொருந்துகின்ற மதியழகைப்
பூப்போற் கண்ணை
மதலையிலே பார்த்திருந்த மாதாஇவ்
வடிவம் பார்த்தாள்
முதலைகளின் வாய்பட்டுச் சிதைவுற்ற தன்மகனின்
முகத்தைக் கண்டாள்"  
(*இயேசு காவியம்*, பிரிவு 136)  
- இயேசுவின் துன்பங்கள்
- மத்தேயு 26:38-27:66; மாற்கு 14:32-15:47; லூக்கா 22:39-23:56; யோவான் 18:1-19:42
- திருவிவிலியம்
# நற்செய்தி

கிறித்தவத்தில் **நற்செய்தி** ( அல்லது ) இயேசுவின் செய்தியான கடவுளால் வாக்களிக்கப்பட்ட கிறிஸ்து அல்லது மெசியாவின் வருகை, குறிப்பாக இறையரசின் வருகை, அவரின் சாவு உயிர்ப்பு மற்றும் துணையாளரான தூய ஆவிவின் வருகை மற்றும் இவற்றை நம்பி ஏற்பவருக்கு கிடைக்கும் மீட்பு ஆகியவற்றைக்குறிக்கும். இதன் எxஉத்து வடிவ விவரிப்பு நற்செய்தி நூல்களில் காணக்கிடைக்கின்றது. கிறித்தவ இறையியலின்படி நற்செய்தி என்பது ஒரு புதிய கோட்பாடு அல்ல. பழைய ஏற்பாட்டில் முன் அறிவிக்கப்பட்டதன் நிறைவாகவே இது பார்கப்படுகின்றது.
# பனங்காடை

**பனங்காடை** (*Coracias benghalensis*) என்பது ஆசியக் கண்டத்தின் தெற்குப்பகுதியில் காணப்படும் ஒரு பறவை. இப்பறவை பாலக்குருவி என்றும் அழைக்கப்படும். இது ஈராக் முதல் தாய்லாந்து வரை காணப்படுகிறது. இப்பறவை நீலமும் பழுப்பும் கலந்த நிறத்தில் இருக்கும். திறந்த புல்வெளிகளிலும் காட்டுப்பகுதிகளிலும் பொதுவாகக் காணப்படும். ஆண், பெண் பறவைகளுக்கிடையே தோற்றத்தில் குறிப்பிடத்தக்க வேறுபாடு இல்லை. கொண்டை, வால், இறக்கைப் பகுதிகள் நீலநிறத்திலும் கழுத்து மற்றும் உடலின் அடிப்பகுதி பழுப்பு நிறத்திலும் இருக்கும்.  
உலகளவில் இந்தியாவிலேயே இவை மிகுந்துள்ளன. சாலையோர மரங்களிலும் மின்கம்பிகள் முதலானவற்றிலும் இவை அமர்ந்திருக்கக் காணலாம்.
# பனங்காடை

## வகைப்பாடு

இதில் இரண்டு துணையினங்கள் அங்கீகரிக்கப்பட்டுள்ளன:  
- *C. b. benghalensis* மேற்கு ஆசியாவிலிருந்து இந்தியாவின் விந்திய மலைத்தொடரின் வடபகுதி வரை.
# பனங்காடை

## வகைப்பாடு

### வாழிடம்

விளைநிலங்கள், அடர்த்தி குறைந்த காடுகள், திறந்த புல்வெளிகள் ஆகியவையை இவற்றின் முதன்மையான வாழிடம். எனினும் இவற்றை நகர்ப்புறங்களில் மின்கம்பிகளின் மீது அமர்ந்திருக்கக் காணலாம்.
# பனங்காடை

## வகைப்பாடு

### இயல்புகள்

இப்பறவைகள் சிறு பூச்சிகள், ஊர்வன, தவளை முதலானவற்றை உணவாகக் கொள்ளும். இவை தான் பிடித்த இரையை மேலே தூக்கிப் போட்டுப் பிடித்து உண்ணும். மார்ச் முதல் சூன் வரையான காலம் இவற்றின் இனப்பெருக்க காலம். தன் இணையைக் கவர இவை மேலே இருந்து சுழன்று சுழன்று பறந்து கீழே வந்து, மீண்டும் மேலே ஏறிப் பறக்கும் இயல்பைக்கொண்டதாகும். பொதுவாக மரப்பொந்துகளில் மூன்று முதல் ஐந்து வரை முட்டைகள் இடும்.
# பனங்காடை

## வகைப்பாடு

### இந்தியப் பண்பாட்டில் பனங்காடை

இப்பறவை கர்நாடகா, ஆந்திரா, ஒரிசா, பீகார் மாநிலங்களின் மாநிலப்பறவையாக அறிவிக்கப்பட்டுள்ளது. பனங்காடையைப் பார்த்தால் நல்ல சகுனம் என்றும் ஒரு நம்பிக்கை உண்டு.  
முன்பு மேனாட்டுச்சீமாட்டிகள் உடையலங்காரத்திற்கு இதன் சிறகுகளைப் பயன்படுத்தியதால் இவை வேட்டையாடப்பட்டு இதன் இறகுகள் ஏற்றுமதி செய்யப்பட்டு வந்தன.
# துரைசாமி சைமன் லூர்துசாமி

**கர்தினால் துரைசாமி சைமன் லூர்துசாமி** (*Duraisamy Simon Cardinal Lourdusamy*, பெப்ரவரி 5, 1924 - ஜூன் 2, 2014) கத்தோலிக்க திருச்சபையைச் சேர்ந்த ஓர் இந்தியக் கர்தினால். இவர் இந்தியாவிலிருந்து தேர்வு செய்யப்பட்ட நான்காம் கர்தினால் ஆவார். தமிழ்நாட்டிலிருந்து கர்தினால் பதவிக்கு உயர்ந்தவர் இவர் ஒருவரே. ஆசியா கண்டத்திலேயே திருத்தந்தையின் திருப்பீடத்தின் கீழ் வரும் உரோமைச் செயலகத்தில் (Roman Curia) பணியாற்றிய முதலாமவர் ஆவார்.  
மேதகு லூர்துசாமி உரோமை நகரில் அமைந்துள்ள திருத்தந்தை ஆட்சியான திருப்பீடத்தின் முதன்மை உறுப்பினருள் ஒருவர். 1985 ஆம் ஆண்டு கர்தினாலாக நியமனம் பெற்ற இவர் திருப்பீடத்தின் கீழ் வரும் ஆட்சித்துறைகளில் ஒன்றாகிய கீழைத் திருச்சபைகள் பேராயத்தின் தலைவராக ஆறு ஆண்டுகள் பணியாற்றி ஓய்வு பெற்றார். இறையியல் துறையில் வல்லுனரான துரைசாமி சைமன் அமலோற்பவதாசு (1932-1990) இவருடைய தம்பி ஆவார். கர்தினால் லூர்துசாமி பல்லாண்டுகள் கத்தோலிக்க திருச்சபையில் பல நிலைகளில் சிறப்பான பணியாற்றி, சாதனைகள் பல புரிந்தவர்.
# துரைசாமி சைமன் லூர்துசாமி

## வாழ்க்கை

இன்றைய தமிழ்நாட்டின் விழுப்புரம் மாவட்டம், செஞ்சி வட்டம், தாண்டவசமுத்திரம் ஊராட்சிக்கு உட்பட்ட கல்லேரி எனும் சிற்றூரில் 5 பிப்ரவரி 1924 அன்று பிறந்தார் லூர்துசாமி . திண்டிவனத்திலும் கடலூரிலும் பள்ளிப் படிப்பை முடித்தபின் பெங்களூரு புனித பேதுரு இறையியல் கல்லூரியில் மெய்யியலும் இறையியலும் பயின்றார். 1951ஆம் ஆண்டு, திசம்பர் 21ஆம் நாள் புதுச்சேரி-கடலூர் உயர் மறைமாவட்டத்தின் குருவாக திண்டிவனத்தில் திருநிலைப்பாடு பெற்றார். அவரைத் திருநிலைப்படுத்தியவர் அப்போது புதுச்சேரி-கடலூர் உயர் மறைமாவட்டத்தின் பேராயராகப் பணியாற்றிய மேதகு ஆகஸ்து சிமியோன் கோலாசு என்பவராவார். இவர் பாரிசு மறைபரப்புக் கழகம் (Paris Foreign Missions Society) என்னும் அமைப்பின் உறுப்பினர் ஆவார்.  
குருத்துவத் திருநிலைப்பாடு பெற்றபின், லூர்துசாமி தமது மறைமாவட்ட ஆவணக் காப்பாளராகவும், அத்திப்பாக்கம் பங்குத் தளத்தில் துணைக் குருவாகவும் சில மாதங்கள் பணியாற்றினார். பின்னர் சென்னையிலுள்ள இலயோலாக் கல்லூரியில் 1952-1953 ஆண்டுகளில் கல்வி பயின்றார். திருச்சபைச் சட்டத் துறையில் (Canon Law) தேர்ச்சிபெறும் வண்ணம் உரோமையில் அமைந்துள்ள திருத்தந்தை அர்பன் பல்கலைக்கழகத்தில் மேற்படிப்பு பயின்று அத்துறையில் முனைவர் பட்டம் பெற்றார் (1953-1956).  
தாயகம் திரும்பி, 1956இலிருந்து 1962 வரை தம் மறைமாவட்டப் பேராயர் இராயப்பன் அம்புரோசு என்பவருக்குத் தனிச் செயலராகவும் அதே காலத்தில் *சர்வ வியாபி* வார இதழின் ஆசிரியராகவும், புதுச்சேரி கத்தோலிக்க பேராலயத்தில் இசைக் குழுத் தலைவராகவும் பணியாற்றினார்.  
கர்தினால் லூர்துசாமி அவர்கள் தமிழ், இலத்தீன், ஆங்கிலம், கன்னடம், இத்தாலிய மொழி, பிரஞ்சு, ஜெர்மன், எசுப்பானியம், போர்த்துகீசியம், டச்சு மற்றும் ஸ்வீடிஷ் உட்பட பல மொழிகளில் புலமை பெற்றவராக திகழ்ந்தார்.  
(எருசலேம் நகர்) , தமிழ் மொழியில் இச்செபம் அடங்கிய கற்பலகை கர்தினால் லூர்துசாமியின் முயற்சியால் 1983-ஆம் ஆண்டு வைக்கப்பட்டது.]]
# துரைசாமி சைமன் லூர்துசாமி

## ஆயர் திருநிலைப்பாடு

திருத்தந்தை (பாப்பரசர்) 6ஆம் பவுல் (Pope Paul VI) லூர்துசாமியை சூலை 2, 1962ஆம் ஆண்டு பெங்களூரு உயர் மறைமாவட்டத்தின் துணை ஆயராக நியமித்தார். அதே ஆண்டு ஆகத்து 22 அன்று அவருக்கு ஆயர் திருநிலைப்பாடு வழங்கப்பட்டது. அந்நிகழ்ச்சிக்குத் தலைமை தாங்கியவர் அப்போது புதுவை-கடலூர் பேராயராக இருந்த இராயப்பன் அம்புரோசு ஆவார். அவரோடு இணைந்து திருநிலைப்பாடு வழங்கியவர்கள் ஆயர் இராசரத்தினம் சுந்தரமும் ஆயர் தானியேல் அருள்சாமியும் ஆவர்.  
உரோமை நகரில் நிகழ்ந்த இரண்டாம் வத்திக்கான் பொதுச்சங்கத்தில் (1962-1965) கலந்துகொண்டு ஆயர் லூர்துசாமி சிறப்பான பங்களித்தார். நவம்பர் 9, 1964 அன்று பெங்களூருவின் இணைப் பேராயராகப் பொறுப்பேற்றார். சனவரி 11, 1968ஆம் ஆண்டு பெங்களூரு பேராயர் தாமசு பொத்தகாமுரிக்கு அடுத்த பேராயராக அம்மறைமாவட்டத்தின் பதவிப் பொறுப்பை ஏற்றார்.  
1971ஆம் ஆண்டு மார்ச் 5ஆம் நாள் பேராயர் லூர்துசாமி இந்தியாவை விட்டு உரோமை மைய ஆட்சித்துறையில் பணியாற்ற அழைக்கப்பட்டார். முதலில் மறைபரப்புப் பணிப் பேராயத்தில் இணைச்செயலராகவும், 1973, பெப்ரவரி 26இலிருந்து அதே பேராயத்தின் செயலராகவும் பணிபுரிந்தார். அதே காலத்தில் திருத்தந்தை அர்பன் பல்கலைக்கழகத்தின் துணைவேந்தராகவும் பணியாற்றினார்.
# துரைசாமி சைமன் லூர்துசாமி

## கர்தினால் பதவி

திருத்தந்தை இரண்டாம் அருள் சின்னப்பர் பேராயர் லூர்துசாமியை 1985, மே 25ஆம் நாள் கர்தினால் பதவிக்கு உயர்த்தினார். அதே ஆண்டு அக்டோபர் 30ஆம் நாளிலிருந்து 1991 மே 24 வரை அவர் கீழைத் திருச்சபைகள் பேராயம் என்னும் ஆட்சித்துறை அமைப்பின் தலைவராகப் பணிபுரிந்தார்.  
1997ஆம் ஆண்டு செப்டம்பர் மாதம் 13ஆம் நாள் அன்னை தெரேசாவின் (1910-1997) அடக்கச் சடங்கில் கலந்துகொள்ள தம் சிறப்புத் தூதுவராக கர்தினால் லூர்துசாமியை அனுப்பிவைத்தார் திருத்தந்தை இரண்டாம் அருள் சின்னப்பர்.
# துரைசாமி சைமன் லூர்துசாமி

## இறப்பும் அடக்கமும்

ஜூன் 2, 2014 காலை உரோம் நகரில் கர்தினால் சைமன் லூர்துசாமி காலமானார். இவர் பிறந்த புதுவை-கடலூர் உயர்மறைமாவட்டத்தின் பேராயர் அந்தோனி ஆனந்தராயர் அவர்களுக்கு, திருத்தந்தை பிரான்சிஸ் இரங்கல் தந்தி அனுப்பினார்.  
வத்திக்கானின் புனித பேதுரு பேராயலத்தில், ஜூன் 5ம் தேதி வியாழனன்று இறுதித் திருப்பலியும், வழிபாடும் நடைபெற்றன. கர்தினால் குழு முதல்வர் மேமிகு. ஆஞ்சலோ சொதானோவின் தலைமையின் நல்லடக்க திருப்பலியும், திருப்பலியின் இறுதியில், திருத்தந்தை பிரான்சிசு அவர்கள் அவ்வழிபாட்டின் இறுதிச் செபங்களைச் சொன்னார்.  
அதன் பின்னர் இவரின் உடல் இந்தியாவுக்கு எடுத்துச் செல்லப்பட்டு, அங்கு ஜூன் 7 மற்றும் 8ஆம் தேதி பொதுமக்கள் அஞ்சலிக்காக வைக்கப்பட்டது. அதன் பிறகு இந்தியா, நேபாளத்திற்கான திருப்பீடத் தூதர் மேமிகு. சால்வதோர் பென்னாக்கியோ அவர்களின் தலைமையில் நடைபெற்ற இறுதித்திருப்பலிக்கு பின்னர் 9ம் தேதி புதுச்சேரி தூய அமலோற்பவ அன்னை பேராலயத்தில் அடக்கம் செய்யப்பட்டது.
# குறும்பா

**குறும்பா** என்பது ஒரே எதுகையையுடைய மூன்று அடிகளைக் கொண்டதாகவும் முதலாம் அடியின் மூன்றாம் ஆறாம் சீர்களும் மூன்றாம் அடியின் கடைசிச் சீரும் ஒத்த இயைபு கொண்டதாயும் அமைக்கப்படும் தமிழ்க் கவிதை ஆகும்.  
ஆங்கிலத்தில் இதையொத்த கவிதை வடிவம் *limericks* எனப்படுகிறது. ஆனால் limericks ஐந்து வரிகளைக் கொண்டிருக்கும்.
# குறும்பா

## ஒரு குறும்பா

மஹாகவியின் ஒரு குறும்பா:  
:"கற்பகத்தின் வெண்கழுத்திற் தாலி  
:கட்டுதற்கு முன்னின்றான் வாலி  
:அற்புதமாய் வாழ்ந்தார்கள்  
:ஆறு பிள்ளை பெற்றார்கள்  
:இப்பொழுதோ வேறு சோலி"
# குறும்பா

## வெளியிணைப்பு

நூலகம் திட்டத்தில் குறும்பா நூல்
# சபீர் பாடியா

**சபீர் பாட்டியா** (பஞ்சாபி/இந்தி: सबीर भाटिया) (பிறப்பு திசம்பர் 30, 1968) ஹாட்மெயில் வடிவமைத்தவர்களில் ஒரு இந்திய அமெரிக்க தொழில்முனைவர்.
# சபீர் பாடியா

## வரலாறு

பாட்டியா ஓர் இந்து பஞ்சாபி குடும்பத்தில் இந்திய நகரம் சண்டிகரில் பிறந்தவர். அவரது தந்தை பல்தேவ் பாட்டியா இந்தியப்படையில் அதிகாரியாகவிருந்து பின்னர் பாதுகாப்பு அமைச்சகத்தில் பணி புரிந்து வந்தார். அவரது அன்னையார் தாமன் பாட்டியா இந்திய மத்திய வங்கியில் (CBI) உயரதிகாரியாகப் பணியாற்றினார். பாட்டியா தமது பள்ளிக்கல்வியை பெங்களூருவில் உள்ள *புனித யோசஃப் ஆண்கள் உயர்நிலைப்பள்ளி*யில் கற்றார். 1986ஆம் ஆண்டு இராசத்தானின் பிலானியில் உள்ள பிர்லா தொழில்நுட்பம் மற்றும் அறிவியல் கழகத்தில் பொறியியல் பட்டப்படிப்பு படிக்கத் துவங்கினார். இரண்டாண்டுகளிலேயே தமது படிப்பை கலிபோர்னியாவின் கல்டெக்கில் மாற்றிக்கொண்டு பட்டம் பெற்றார். பின்னர் மின்னியல் பொறியியலில் தமது பட்டமேற்படிப்பிற்காக ஸ்டான்ஃபோர்ட் பல்கலைக்கழகத்தில் 1989ஆம் ஆண்டு சேர்ந்தார்.அங்கு அதி குறை மின்னாற்றல் சில்லுகளை வடிவமைப்பில் பங்கேற்றார்.  
இசுடான்ஃபர்ட்டில் படிக்கும்போதே தொழில்முனைவோர்கள் ஸ்டீவ் ஜாப்ஸ் மற்றும் ஸ்காட் மக்நெல்லி போன்றவர்களால் கவரப்பட்டு தானும் ஓர் தொழில் முனைவராக விரும்பினார். முதுநிலைப்படிப்பிற்குப் பிறகு முனைவர் படிப்பிற்கு செல்வதற்கிருந்த திட்டத்தை கைவிட்டு ஆப்பிளில் வேலைக்குச் சேர்ந்தார்.
# சபீர் பாடியா

## ஹாட்மெயில் உருவாக்கம்

ஆப்பிள் நிறுவனத்தில் சிறிது காலம் பணிபுரிந்தபின்னர், சபீர் ஓர் புதியதாகத் துவங்கப்பட்ட *ஃபயர்பவர் சிஸ்டம்ஸ் இன்க்* என்ற நிறுவனத்தில் இரண்டு ஆண்டுகள் பணி புரிந்தார். 1994ஆம் ஆண்டு தனது ஆப்பிள் நிறுவன சக ஊழியர் **ஜாக் ஸ்மித்** என்பவருடன் இணைந்து இணையத்திற்கான புதிய கருத்துக்களை ஆய்ந்து வந்தார்.  
இருவரும் இணைந்து *ஜாவாசாஃப்ட்* என்று பெயரிட்ட, இணையத்தை அடிப்படையாகக் கொண்ட தரவுதளம் ஒன்றிற்கான கருத்தாக்கத்தை உருவாக்கினர். இதனை தொடர்ந்து ஆய்ந்து வருகையில் இணையத்தில் இயங்கும் மின்னஞ்சல் சேவை ஒன்றினை அமைதிடக் கூடிய வாய்ப்புக் கூறுகள் உள்ளதை உணர்ந்தனர். அதுவரை மின்னஞ்சல் சேவைகள் அவரவர் நிறுவனங்களில் நிறுவப்பட்டிருந்த வழங்கிகள் மூலமோ இணையச்சேவை நிறுவனங்களின் வழங்கிகள் மூலமாகவோத்தான் வழங்கப்பட்டு வந்தது. இணையத்தில் அணுகக்கூடிய பொதுத்தளத்தில் மின்னஞ்சல் சேவை வழங்கிட **ஹாட்மெயில்** என்ற பெயருடன் ஓர் அமைப்பை நிறுவினர். இதன் ஆங்கிலப் பெயரில் உள்ள - HoTMaiL - பேரெழுத்துக்களைக் கூட்டினால் வலைப்பக்கத்தை வடிவமைக்கப் பயன்படுத்தப்படும் மீயரை மொழியின் ஆங்கிலச் சுருக்கம் -HTML - வருமாறு பெயரிட்டிருந்தது சிறப்பாகும்.தங்களது சேவையை விரைவாக பரவலாக்க இச்சேவையை இலவசமாகக் கொடுத்தனர். வலைத்தளத்தைப் பராமரிக்கத் தேவையான வருவாய்க்கு வலைத்தளத்தில் விளம்பரங்கள் மூலம் பெற்றனர். டிரேப்பர் ஃபிஷர் வென்சர்ஸ் என்ற நிறுவனம் $300,000 முதலீடு செய்ய சூலை 4,1996 அன்று இச்சேவையைத் துவங்கினர்.  
ஆறு மாதங்களுக்குள்ளாகவே இத்தளம் ஒரு மில்லியன் பயனர்களைக் கவர்ந்தது. இணையவழி மின்னஞ்சல் சேவைக்கான தேவையும் ஆர்வமும் கூடுதலாக மைக்ரோசாப்ட் நிறுவனம் இதில் ஈடுபாடு கொண்டு திசம்பர் 30, 1997, பாட்டியாவின் 29வது பிறந்தநாள் அன்று $400 மில்லியனுக்கு வாங்கியது.
# சபீர் பாடியா

## பிற தொழில்முனைவுகள்

ஹாட்மெயிலை விற்றபிறகு, ஓராண்டு மைக்ரோசாப்ட் நிறுவனத்தில் பணிபுரிந்தாலும் ஏப்ரல் 1999ஆம் ஆண்டு அங்கிருந்து வெளியேறி அர்சூ.இன்க் என்ற வலைச்சேவை நிறுவனத்தைத் துவக்கினார். இருப்பினும் வலைச்சேவை நிறுவனங்கள் நொடித்த அந்த காலகட்டத்தில் இவரது நிறுவனமும் மூடப்பட்டது. 2010இல் இதனை பயணச்சேவை தளமாக அர்சூ மீண்டும் துவங்கியுள்ளார்.  
சிராசு கங்கா மற்றும் விராஃப் சாக் என்பவர்களுடன் இணைந்து *பிளாக் எனிவேர்* (எங்கும் பதிவெழுதுக) என்ற வலைச்சேவையை துவங்கினார்.  
2006ஆம் ஆண்டு, பிணைய காப்பு மென்பொருள்கள் உருவாக்குனர் *நியோஏக்செல்* நிறுவனத்தின் துவக்கநிலைமுதலீட்டாளராக பங்காற்றினார்.  
நவம்பர் 2007, மைக்ரோசாப்ட் ஆபிஸ் மென்பொருளுக்கு மாற்றாக இணையத்தில் எங்கிருந்தாலும் அணுகக்கூடிய, தொகுக்கக்கூடிய மற்றும் இணையத்தின் வெளியிலும் செயல்படுத்தக்கூடிய லைவ் டாக்குமென்ட்ஸ் என்ற மென்பொருளை வடிவமைத்துள்ளார்.  
சனவரி,2008 சபீர் மற்றுமொரு வலைச்சேவையாக சப்சேபோலோ.கொம், என்ற இலவச இணையவழி தொலைநிலை அரங்க அமைப்பினை துவங்கியுள்ளார்("சப் சே போலோ" என்ற இந்தி வரிகள் "அனைவருடன் பேசு" எனப் பொருள்படும்). இது 14 சூன் 2009 அன்று புதிய இணையத் தொலைபேசிச்சேவை தரும் ஜாக்ஸ்டர்(Jaxtr) என்ற நிறுவனத்தை கையகப்படுத்தி உள்ளது.  
தனது தொலைநோக்குத் திட்டமாக பாட்டியா அமெரிக்க சிலிக்கான் பள்ளத்தாக்கினைப் போல கட்டமைப்பும் துடிப்பும் உள்ள ஓர் நகரை இந்தியாவிலும் நனோசிடி என்ற பெயரில் அமைக்கத் திட்டமிட்டுள்ளார்.
# சபீர் பாடியா

## தனிவாழ்வு

பாட்டியா 2008ஆம் ஆண்டு வைத்தியநாத் குழுமத்தின் வாரிசான தானியா சர்மாவை திருமணம் செய்துகொண்டார். இருவரும் எட்டாண்டுகள் நண்பர்களாகப் பழகி காதல் திருமணம் செய்துகொண்டனர். திருமணம் மலேசியாவிலுள்ள லங்காவியில் நடந்தது.
# சபீர் பாடியா

## விருதுகள்

- "ஆண்டின் சிறந்த தொழில்முனைவோர்" விருது புதுமுயற்சி முதலீட்டாளர் டிரேப்பர் ஃபிஷர் ஜுர்வெட்சன் நிறுவனத்தால் வழங்கப்பட்டது (1998)
- அப்சைடு (Upside) இதழின் புதிய பொருளாதாரத்தில் முன்னோடி போக்கு நிறுவுபவர்களில் தலைசிறந்த 100 *Elite 100* பட்டியலில் இடப்பட்டது.
- அடுத்த பத்தாண்டுகளில் உருவாகவிருக்கும் தொழில்நுட்பத்தில் பெரும் தாக்கம் ஏற்படுத்தக்கூடிய 100 இளம் கண்டுபிடிப்பாளர்களாக எம்.ஐ.டி வழங்கிய TR100 விருது.
- பன்னாட்டு வணிகத்தில் கவனிக்கப்படவேண்டிய மக்கள் ("People to Watch") என்று டைம் இதழ் அடையாளம் கண்டவர்களில் ஒருவர் (2002)
# அடிநா அழற்சி

அடிநா அழற்சி வழக்கமாக, பேரளவில் நச்சுயிரித் தொற்றாலேயே ஏற்படுகிறது; குச்சுயிரித்(நுண்ணுயியிரித்) தொற்றும் 5% முதல் 40% அளவுக்கு அடிநா அழற்சி நேர்வுகளை உருவாக்குகிறது. ஏ வகை சங்கிலி நுண்னுயிரியால் ஏற்படும் நோய் **சங்கிலி நுண்ணுயிரி அடிநா அழற்சி** எனப்படும். இது *தொண்டைக் குச்சுயிரித் தொற்று* எனவும் அழைக்கப்படும். அரிதாக, *நைசீரியா வெட்டைநோய்*, *கோரின்குச்சுயிரி தொண்டை அடைப்பான்*, அல்லது *குருதிக் குச்சுயிரிக் குளிர்காய்ச்சல்* வகைநுண்ணுயிரிகளும் இந்நோய்க்குக் கரணமாகலாம்.  
நோய் அறிகுறிகளையும் நோய்ச்சிக்கல்களையும் குறைக்கவும் மருத்துவம் செய்யப்படுகிறது.  
ஆண்டின் ஏதாவதொரு பருவத்தில்(மும்மாதத்தில்) ஏரக்குறைய 7.5% பேருக்கு தொண்டைக் கரகரப்பு ஏற்படுகிறது. இவர்களில் 2% பேர் அடிநா அழற்சிக்காக மருத்துவரை ஒவ்வோராண்டும் செல்கின்றனர். இது பள்ளிச் சிறாருக்குக் குளிர்பருவத்தின் மிகக் குளிர்ந்த மாதங்களில் ஏற்படுகிறது.
# அடிநா அழற்சி

## வகைகள்

இரு வகையான அடிநா அழற்சிகள் இருக்கின்றன: அவை கடும் நா அழற்சி, நாட்பட்ட நா அழற்சி என்பனவாகும். கடும் அடிநா அழற்சி நச்சுயிரிகளால் (தீ நுண்மங்களால்) தோன்றுகின்றன. குறைந்த கடுமை குறைந்த அடிநா அழற்சி *ஆக்டினோமைசெசு* தொற்றால் ஏற்படுகிறது. நாட்பட்ட அடிநா அழற்சிக்கு மருத்துவம் ஏதும் மேற்கொள்ளப்படாமல் இருந்தால் நீண்ட காலத்துக்கு அது நீடித்திருக்கும், ஆடிநா அழற்சிகள் பெரும்பாலும் பெரும்பாலும் நுண்ணுயிரி (குச்சுயிரி) சார்ந்த தொற்றால் ஏற்படுகின்றன.
# அடிநா அழற்சி

## நோய்க்குறிகளும் அறிகுறிகளும்

அடிநா அழற்சியின் நோய் அறிகுறிகளில் கடும் தொண்டைப் புண் (காதுவலி ஏற்படலாம்), விழுங்குதல் நிகழ்வில் வலி, இருமல், தலைவலி, தசைபிடிப்பு நோய் (தசை வலிகள்), காய்ச்சல், குளிர்நடுக்கம் ஆகியன உள்ளடங்கும்..]]  
சில நிலைமைகளில் அடிநா அழற்சியின் நோய் அறிகுறிகள், பேச்சு வழக்கில் இது மானோ (அமெரிக்கா) அல்லது நாளக் காய்ச்சல் (மற்ற இடங்களில்) என்றழைக்கப்படும் தொற்று ஒற்றைக் கலக்கரு அழற்சி(மானோநியூக்ளியோசிஸ்) நோய் அறிகுறிகளுடன் குழப்பிக்கொள்ளப்படும். சுரப்பிக்குரிய காய்ச்சலுக்கான பொதுவான நோய் அறிகுறிகளில் அடங்குபவை பசியின்மை, மண்ணீரல் பருத்தல், நிணநீர் கணுக்கள் தடித்தல், கடும் தொண்டைப் புண், சிலநேரங்களில் சீழ்க் கசிவின் திட்டுகள் ஆகியன உடனிருக்கும்... அடிநா அழற்சியை உருவாக்கும் குச்சுயிரித் (நுண்ணுயிரித்) தொற்றுகள் காய்ச்சலும் தடிப்பும், வாந்தி, அடிநாச் செம்பொட்டுகள், சீழ் ஆகியவற்றை உருவாக்கும்.  
கடும் அடிநா அழற்சி நுண்ணுயிரிகள், நச்சுயிரிகள் இரண்டினாலும் ஏற்படுகிறது, மேலும் அது விழுங்கும்போது காது வலி, தீ நாற்றம், ஒழுகற் தொண்டைப் புண், காய்ச்சல் போன்ற நோய் அறிகுறிகளைக் கொண்டிருக்கும். இந்த நிலையில் அடிநாச் சதையின் மேற்புறம் நல்ல சிவப்பு நிறமாக இருக்கும் அல்லது சாம்பல்நிற வெள்ளை மேற்பூச்சைக் கொண்டிருக்கும், அதே நேரத்தில கழுத்தில் இருக்கும் நிணநீர் கணுக்கள் வீக்கமடைந்திருக்கும். கடுமையான அடிநா அழற்சியின் மிகப் பொதுவான வடிவமாக இருப்பது ஸ்ட்ரெப் தொண்டை, இதை தோல் வெடிப்பு, சளிக் காய்ச்சல், காது நோய்த்தாக்கம் போன்ற நோய்அறிகுறிகளால் அறியலாம். இந்தக் குறிப்பிட்ட அடிநா அழற்சி இடர்ப்பாட்டுக்கு சிகிச்சையளிக்கப்படாவிட்டால் இதய வால்வுகள் மற்றும் சிறுநீரகங்கள் சேதமடையும் பாதிப்பினை ஏற்படுத்தும். நிணநீர் கணுக்கள், மூக்கு அடிச்சதை வளர்ச்சி பெரிதாவதுடன் இந்த நிலைமைகளில் உச்சநிலையிலான சோர்வு மற்றும் மனஉலைவும் கூட ஏற்படும்.  
நாட்பட்ட அடிநா அழற்சி என்பது அடிநாச் சதையில் இருக்கும் ஒரு தொடர்நிலை நோய்த்தாக்கமாகும். இந்த நோய்த்தாக்கம் மீண்டும் மீண்டும் ஏற்படுவதால், அடிநாச் சதையில் சிறு பள்ளம் அல்லது குழி உண்டாகி அதில் நுண்ணுயிரித் தொற்று தங்கிவிடும். அடிக்கடி சிறிய தீநாற்றமுடைய கட்டிகள்இந்தச் சிறு பள்ளங்களில் காணப்படுகின்றன, இவை உயர் அளவிலான சல்ஃபாவால் உருவாக்கப்படுகிறது. இந்தக் கற்கள் முழுத் தொண்டை அல்லது தொண்டையின் பின்புறத்தில் ஏதோவொன்று சிக்கிக்கொண்ட அறிகுறிகளை ஏற்படுத்தும். அழுகின முட்டையைப் போன்ற வாசனையுடைய (சல்ஃபா காரணமாக) அருவருப்பான மூச்சுயிர்ப்பு கூட இந்த நிலைமைக்கான ஒரு நோய் அறிகுறி.
அடிநா அழற்சியின் காரணமாக அதனுடன் பொதுவாகத் தொடர்புடைய இதர நோய் அறிகுறிகளில் குறட்டைவிடுதலும் அமைதிகுலைந்த தூக்க முறைகளும் அடங்கும். அடிநாச் சதை பெரிதாகி தொண்டையின் இதரப் பகுதிகளுக்கு இடையூறு ஏற்படுத்தத் தொடங்கியதும் இந்த நிலைமைகள் உருவாகின்றன. இந்த வகையான நோய் காரணமாக ஒரு நபரின் குரல்வளம் பொதுவாக தாக்கமுறுகிறது, மேலும் ஒரு தனியரின் வழக்கமானக் கொண்டிருக்கும் குரல்பாங்கை மாற்றிவிடுகிறது. ஒருவருக்குத் தொண்டை கரகரப்பு மட்டுமே ஏற்படலாம், ஆனால் அடிநாச் சதையில் வீக்கம் இருக்கும்போது அல்லது வெப்பமூட்டத்துடன் இருக்கும்போது தொண்டை அதிகமாகக் பயன்படுத்தப்பட்டால் குரல்வளை அழற்சி ஏற்படுவதற்கான வாய்ப்புகள் இருக்கிறது. அடிநா அழற்சியுடன் ஏற்படும் இதர பொதுவற்ற நோய் அறிகுறிகளில் வாந்தி, மலச்சிக்கல், மயிர் ஒட்டிக்கொண்டதாக அல்லது பஞ்சுபோன்று இருப்பதாக உணரும் நாக்கு, வாய் திறப்பதில் கடினம், தலைவலிகள், உலர்ந்த அல்லது பஞ்சடைத்த வாய் போன்ற உணர்வு ஆகியவை அடங்கும்.  
அடிநா அழற்சி உருவாகும் தனியர்களில் 10% பேருக்கு அடிநா அழற்சிக் கட்டிகளும் உருவாகின்றன.
# அடிநா அழற்சி

## காரணங்கள்

இயல்பான சூழ்நிலைகளின் கீழ், நச்சுயிரித் தொற்றுகள், நுண்ணுயிரித் தொற்றுகள் மூக்கு, வாய் வழியாக உடலுக்குள் நுழையும்போது அவை அடிநாச் சதையில் வடிகட்டப்படுகின்றன. அடிநாச் சதை அவற்றை குருதிஉவெள்ளை உயிர்க்கலங்கள் சூழ்ந்து தொற்றுகளை எதிர்த்து வேலை செய்கிறது; இது உடலில் காய்ச்சல் உருவாவதற்கான காரணமாக ஆகிவிடுகிறது; காய்ச்சல் சிறுவர்களிடத்தில் மிக அதிகமாக உயர்ந்துவிடக்கூடும். நோய்த்தாக்கத்தால், அடிநாச் சதை வெப்பமடைந்து அதிக நோவுடையாதாகிவிடும். இந்த நோய்த்தாக்கம் தொண்டை அதன் சுற்றுவட்டாரங்களில் கூட நிலைகொண்டு அடித்தொண்டையில் வீக்கத்தை ஏற்படுத்தலாம். தொண்டையின் பின்புறத்தில் இருக்கும் இந்தப் பகுதிதான் குரல்களை அடிநாச் சதைக்கு இடையில் அடங்கியிருக்கிறது.  
நச்சுயிரித் தொற்றுகளே40 முதல் 60% வரையிலான அடிநா அழற்சியை உருவாக்குகின்றன. அரிதாகவே அமையும் சில வழக்கமான நுண்ணுயிரித் தொற்றுகளாக, *சங்கிலி நுண்ணுயிரிக் குளிர்க்காய்ச்சல்]', *பூஞ்சைக் கணியக் குளிர்க்காய்ச்சல்*, *கிளாமிடியா குளிர்க்காய்ச்சல்*, *போர்டெடெல்லா கக்குவான்*, * ஊசியுரு நுண்ணுயிரித் தொற்று* சிவ., *கோர்னி நுண்ணுயிரித் தொண்டை அடைப்பான்*, *திருகுநூல் தொற்ரு நோய்(கிரந்தி நோய்)*, *நைசீரியா வெப்புநோய்'' ஆகியன ஏற்படலாம்.  
உயிரகவெறுப்பு நுண்ணுயிரிகள் அடிநா அழற்சியின் கடுமையைத் தூண்டுவதில் பங்கேற் பதாக பல மருத்துவமனை ஆய்வுகள் அறிவித்துள்ளன.  
சிலவகை அடிநா அழற்சி சுருள்நுண்ணுயிரிகளாலும் திருகுநூற் குச்சுயிரிகளாலும் அடிநா அழற்சி உருவாகலாம். இவை வின்செட் தொண்டை அடைப்பு அல்லது பிளவுட்-வின்சென்ட் நெஞ்சுவலி எனப்படுகின்றன.  
அடிநாச் சதைக் குருதி வெள்ளுயிர்க்கலங்களின் எதிர்ப்பாற்றல் ஏ2 வகை பாசுப்போ கொழுப்புச் சிதைப்பு நொதி போன்ற உயிர்க்கல இயக்கிகளை உருவாக்கி நச்சுயிரிகளையும் நுண்ணுயிரிகளையும் அழிக்கின்றன. இதனாலும் காய்ச்சல் ஏற்படும். இத்தொற்று தொண்டையிலும் அதைச் சூழ்ந்த பகுதிகளிலும் இருப்பதோடு அழற்சி குரல்வளைக்கும் பரவும்.
# அடிநா அழற்சி

## நோயறியும் முறைகள்

அடிநா அழற்சிக்கும் தொண்டைக்குழியிலும் அதற்கு அருகாமையிலும் ஏற்படும் தொற்றுகள் உருவாக்கும் அழற்சிகளுக்கும் இடையில் தெளிவான வேறுபாடேதும் அமைவதில்லை.மெனவே, கடும் கரகரப்புள்ள தொண்டை நோயை *அடிநா அழற்சி*, *தொண்டைக்குழி அழற்சி*, அல்லது *அடிநா- தொண்டை அழற்சி* ( அல்லது தொண்டை, அடிநா அழற்சி என) மருத்துவ நோய்நாடல் சார்ந்து பலஆறு அழைக்கலாம். ஏ வகைப் பீட்டா சங்லிலிக் குச்சுயிரித்(GABHS) தொற்று முன்னர் இருந்தமையை தெளிவாக உறுதிப்படுத்தும் சான்றாக, கடும் தொற்றுக்குப் பின் செய்யப்படும் ASO எனும் சங்கிலிக் குச்சுயிரிஎதிர்ப்பொருள் வடிப்புமுறை அமையும். இதில் ஓ வகை சங்கிலி நுண்ணுயிரி சிதைவின் உயர்வே முன்பு இவ்வகைத் தொற்று இருந்ததைச் சுட்டுகிறது. இந்த ஆய்வு ஏ வகைப் பீட்டா சங்லிலிக் குச்சுயிரித்(GABHS) தொற்றைத் தெளிவாக உறுதிப்படுத்தும் வழிமுறையானாலும், இது அடிநா அழற்சியை உறுதிப்படுத்தாது.  
ஒற்றைக் கலக்கருமிகை அல்லது நாளக்காய்ச்சல் நோய் உள்ள நிலையில் முழுக் குருதிக்கல எண்ணிக்கையில் நிணநீர்க்கல எண்ணிக்கை கூடுவதைக் க்கன்டறிய, எப்சுட்டைன் பார் நச்சுயிரி (ஊணீரியல்) ஓர்வை மேற்கொள்ளலாம்.
# அடிநா அழற்சி

## நோயறியும் முறைகள்

### உயிர்க்கொல்லி மருந்துகள்

அடிநா அழற்சி சங்கிலி வகை நுண்ணுயிரிகளால் ஏற்பட்டால் நுண்ணுயிர்க்கொல்லிகளைத் தரலாம்; பெனிசிலின், அமாக்சிலின் ஆகியன தரப்படும். பெனிசிலின் ஒவ்வாமை உள்ளவர்களுக்கு மார்க்கோலைடுகளான அசித்ரோமைசின் அல்லது எரித்ரோமைசின் தரலாம்.தொண்டைச் சதை இழையங்களில் வாழும் பால்ம நொதிகளை உருவாக்கும் உயிரக வேட்பு, உயிரக வெறுப்புக் குச்சுயிரிகள், ஏ வகை சங்கிலி நுண்ணுயிரிகளைப் பெனிசிலினிடம் இருந்து காக்கின்றன.அடிநா அழற்சிக்குத் தரும் நுண்ணுயிர்க்கொல்லி மருந்து வகைகளின் செயற்பாட்டில் வேறுபாடுகள் எதுவும் கணிசமாக அமைவதில்லை. அடிநா அழற்சிக்குத் தரும் நுண்ணுயிர்க்கொல்லி மருந்து வகைகளின் செயற்பாட்டில் வேறுபாடுகள் எதுவும் கணிசமாக அமைவதில்லை.வலிநீக்கத்துக்கு இபுப்புரோஃபென் போன்ற பருவகமல்லாத அழற்சித் தடுப்பு மருந்துகளும் (NSAID) கோடைன், டிராமடோல் போன்ற ஒப்பியியாயிடு மருந்துகளும் சம வல்லமையோடு வலிநீக்கத்தில் நல்ல விளைவுகளைத் தருகின்றன; என்றாலும், வலி மருந்துகளைத் தருகையில் முன்னெச்சரிக்கையோடே செயல்பட வேன்டும். பருவகமல்லாத அழற்சித் தடுப்பு மருந்துகள் (NSAID) மருந்துகள் வயிற்றுப் புண்ணையும் சிறுநீரகச் சிதைவையும் ஏற்படுத்துவனவாகும். ஒப்பியியாயிடுகள் மூச்சுயிர்ப்பு இறக்கத்தை சிலருக்கு தரவல்லது. அல்லது விழுங்க முடியாத அளவுக்கு அடிநாச் சதை வீங்கி வலித்தாலோ அடிநாச் சதைகளை அறுவை வழியாக நீக்கலாம்.  
சிறுவர்களில் அடிக்கடி ஏற்படும் அடிநா அழற்சிக்கு அறுவையால் அடிநாச் சதைநீக்கல் ஓரளவுக்கே நலம் தருகிறது.  
நாட்பட்ட அடிநா அழற்சி நிலைமைகளிலும் அடிநாச் சதைநீக்க அறுவை ஒரு தேர்வாக அமையும்.  
அடிநா அழற்சியின் பல நிலைமைகளில், வீக்கமேற்பட்ட அடிநாச் சதை ஏற்படுத்தும் வலிக்குத் தற்காலிக தீர்வாக தாக்குதலுக்குட்பட்ட இடத்திற்கான மயக்க மருந்தூட்டம் தேவைப்படுகிறது. இந்த நோக்கத்திற்காக விஸ்கோஸ் லிடோகெய்ன் கரைசல்கள் அவ்வப்போது பரிந்துரைக்கப்படுகின்றன, மேலும் பென்ஸோகேய்ன், லிக்னோகேய்ன், பென்ஸிடாமைன், ஃப்ளூபிஃபரோஃபென் அடங்கியிருக்கும் தொண்டை மயக்கமருந்து மாத்திரைகள் மருத்துவர் பரிந்துரையில்லாமலேயே பரவலாகக் கிடைக்கப்பெறுகிறது.  
அடிநாச் சதைக் கட்டியால் துன்பப்பட்டுக்கொண்டிருந்தால் பால், பனிக்குழைவை, தயிர் முதலான குளிர்வான பால்பொருட்களைத் தவிர்க்க வேண்டும்.
# அடிநா அழற்சி

## நோய் வாய்ப்புகள்

பெனிசிலின் 1940 களில் உருவாக்கப்பட்டதும், சங்கிலி நுண்ணுயிரி அடிநா அழற்சியின் கீல்வாதக் காய்ச்சலையும் கட்டற்ற சைடன்காம் நரம்பு வலி, இதய நோயின் பால் அக்காய்ச்சலின் பேரளவு விளைவுகளையும் கட்டுபடுத்தலாகவே உள்ளது .  
அரிதான கடுஞ்சிக்கல்களாக, நீரிழப்பும் விழுங்கற்சிக்கலால் சிறுநீரகச் செயலிழப்பும் வீக்கத்தால் மூச்சுக்குழல் அடைப்பும் தொற்றுப் பரவலால் தொண்டைச் சதை அழற்சியும் ஏற்படலாம். உருவாக்கும். இந்தச் சிக்கல்கள் வளர்ச்சிபெற்ற நாடுகளில் மிகவும் அரிதாக இருக்கிறது, ஆனால் ஏழை நாடுகளில் அது தொடர்ந்து ஒரு முதன்மைச் சிக்கலாகவே இருக்கிறது.  
அடிநாச் சதையில் இருக்கும் குழிகளில் சேர்ந்தவிட்ட சளியை உணவாகக்கொள்ளும் நுண்ணுயிரி, வெள்ளை கலந்த மஞ்சள் வண்டற் கற்களை உருவாக்கக்கூடும். விரைவில் ஆவியாகிவிடும் இயல்புள்ள கந்தக கலவைகளின் இருப்பின் காரணமாக, இவை நாற்றத்தை வெளிப்படுத்தும்.  
அடிநாச் சதையின் வழக்கத்துக்கு மாறான பெரிதாக்கம், குறட்டைவிடுதல், வாய்வழி மூச்சுவிடுதல், நிம்மதியற்ற தூக்கம், தடங்கலான தூக்க மூச்சு நிறுத்தம் ஆகிய விளைவுகளை ஏற்படுத்தும், அவ்வாறான நேரங்களில் நோயாளி மூச்சு விடுவதை நிறுத்திவிடுகிறார். மேலும் குருதி ஓட்டத்தில் இருக்கும் உயிர்வளியின் அளவில் குறைவு ஏற்படுகிறது. இதற்கு அடிநாச் சதைநீக்கம் பயனளிக்கக்கூடியதாக இருக்கும்.
# அடிநா அழற்சி

## நோய்ப்பரவலியல்

இனம், குடிவகை(இனக்குழு) சாராமல் அடிநா அழற்சி உலகில் எப்பகுதிலும் ஏற்படுகிறது. பெரும்பாலான சிறுவருக்கு அவர்களது இளம்பருவத்தில் ஒருமுறை அடிநா அழற்சி வருகிறது. இது இரண்டு அகவைக்கு முன் வருவதில்லை.  
திரும்பி அடிக்கடி வரும் அடிநா அழற்சி குரல்வளத்தைத் தாக்கி, குரல்வளம் சார்ந்த தொழில்முறைகளுகுக் இன்னல் விளைவிக்கிறது.
# ஹபீப் தன்வீர்

ஹபீப் ஸாப் என்று நண்பர்களால் அழைக்கப்படும் **ஹபீப் தன்வீர்** ஹிந்தி, உருது ஆகிய மொழிகளில் சிறந்த நாடகாசிரியரும், நாடக இயக்குநரும், விமர்சகரும், கவிஞரும், நடிகரும் ஆவார்.
# ஹபீப் தன்வீர்

## இறப்பு

2009ம் வருடம் ஜூன் மாதம் எட்டாம் தேதி தனது எண்பத்தைந்தாம் வயதில் இறந்தார்.
# நேதல்லூர் தேவி கோவில்

**நேதல்லூர் தேவி கோவில்** இந்தியாவில் கேரள மாநிலத்தில் கோட்டயம் மாவட்டத்தில் கருகாசல் என்ற இடத்தில் அமைந்துள்ள ஒரு தேவி கோவில் ஆகும். சங்கனாச்சேரி - வழூர் மற்றும் கோட்டயம் - புனலூர் மாநில நெடுஞ்சாலைகள் நேதல்லூர் என்ற இடத்தில் சந்திக்கிறது, மேலும் இத்தளம் கோட்டயத்திலிருந்து கருகாசல் செல்லும் பாதையில் 19 கிலோ மீட்டர் தூரத்திலும் மற்றும் சங்கனாச்சேரி - வழூர் பாதையில் சுமார் 16 கிலோ மீட்டர் தூரத்திலும் அமைந்துள்ளது.  
இது கேரளத்தில் அமைந்துள்ள மிகவும் புகழ் பெற்ற துர்க்கா தேவி கோவில்களில் ஒன்றாகும். இங்கு துர்க்கா தேவி மகிஷசுரமர்த்தினி வடிவத்தில் நிலைகொண்டுள்ளாள். நான்கு கரங்கள் கொண்டு அன்னை "சதுர்பாஹு"வாக அழகாக காட்சி தந்து பக்தர்களை அருள் பாலிக்கிறாள்.  
இந்தக் கோவிலில் கொண்டாடப்படும் முக்கிய உற்சவம் திருக்கார்த்திகை மகோற்சவம் ஆகும், இது விருச்சிக மாதத்தில் (நவம்பர்-டிசம்பர்) நடைபெறுகிறது மேலும் நவராத்திரி பண்டிகை மிகவும் விமரிசையாக கொண்டாடப்படுகிறது.  
ஸ்ரீபரம்பூர் இல்லத்து நீலகண்டன் நம்பூதிரிப் பாடு இந்தக் கோவிலின் முக்கிய தந்திரியாகும். மேலும் சம்பகரை என்எஸ்எஸ் கரயோகம் இந்தக் கோவிலை நிர்வகித்து வருகிறது.
# சுருதி ஹாசன்

**சுருதிஹாசன்** (*Shruti Haasan*) (பி. 28 சனவரி 1986) பாடகர், இசையமைப்பாளர் மற்றும் திரைப்பட நடிகை என பல்வேறு துறைகளில் தன்னை வெளிப்படுத்தி வருகிறார். பிரபல தமிழ் நடிகர் கமல்ஹாசன் மற்றும் நடிகை சரிகா ஆகியோரின் மகள் ஆவார்.
# சுருதி ஹாசன்

## இளமைப்பருவம்

சுருதிஹாசன் 28 சனவரி 1986 இல் சென்னை நகரில் பிறந்தார். சென்னையில் உள்ள லேடி ஆண்டாள் பள்ளியில் பள்ளிப்படிப்பையும், மும்பை கல்லூரியில் உளவியலும் முடித்தார். பின்பு அமெரிக்கா கலிபோர்னியாவில் உள்ள இசைக்கல்லூரியில் இசை கற்றார்.
# சுருதி ஹாசன்

## கலைத்துறை

### பாடகர்

சுருதிஹாசன் 6-ம் வயதில் தனது முதல் பாடலை பாடினார். தேவர் மகன் என்ற தனது தந்தையின் படத்தில் இவர் இந்தப் பாடலை பாடினார். இதன் பிறகு சாச்சி 420 என்ற இந்தி படத்திலும், ஹே ராம் (தமிழ் மற்றும் இந்தி), என் மன வானில், வாரணம் ஆயிரம், லக் (இந்தி) மற்றும் உன்னைப்போல் ஒருவன் ஆகிய படங்களிலும் இவர் பாடல்களைப் பாடியுள்ளார்.
# சுருதி ஹாசன்

## கலைத்துறை

### நடிப்பு

இவர் 2000-ம் ஆண்டில் வெளியான ஹே ராம் திரைப்படத்தில் ஒரு சிறிய கதாப்பாத்திரத்தில் நடித்தார். இதன் பிறகு சோகன் சா இயக்கத்தில் உருவான லக் என்ற இந்தித் திரைப்படத்தில் நடித்தார். பெரும் எதிர்பார்ப்புக்கிடையே வெளிவந்த இந்த திரைப்படம், வணிக ரீதியில் தோல்வியை சந்தித்தது. 2011-ஆம் ஆண்டில் சூர்யாவுடன் இணைந்து ஏழாம் அறிவு என்ற திரைபடத்தில் நடித்தார்.
# சுருதி ஹாசன்

## கலைத்துறை

### இசையமைப்பு

2009-ம் ஆண்டு வெளிவந்த உன்னைப்போல் ஒருவன் திரைப்படத்திற்கு சுருதிஹாசன் இசை அமைத்தார். இதுவே இவர் இசை அமைத்த முதல் திரைப்படம் ஆகும். மேலும் இந்தத் திரைப்படத்திற்கு இவரும் ஒரு துணை தயாரிப்பாளராகவும் பணியாற்றினார்.
# சுருதி ஹாசன்

## பாடிய பாடல்கள்

| 1992 | போற்றிப் பாடடி பெண்ணே | தேவர் மகன் |
| --- | --- | --- |
| 1997 | சாகோ கோரி | சாச்சி 420 |
| 2000 | ராம் ராம் | ஹே ராம் |
| 2002 | ரோட்டோர பாட்டுச்சத்தம் கேட்குதா | என் மன வானில் |
| 2008 | அடியே கொல்லுதே | வாரணம் ஆயிரம் |
| 2009 | ஆசுமா | லக் |
| உன்னைப்போல் ஒருவன் | உன்னைப்போல் ஒருவன் |  |
| வானம் எல்லை |  |  |
| அல்லா சானே |  |  |
| அல்லா சானே | ஈநாடு |  |
| ஈநாடு |  |  |
| நிங்கி ஹட்டு |  |  |
| 2010 | செம்மொழியான தமிழ் மொழியாம் |  |
| நெனபிடு நெனபிடு (Nenapidu Nenapidu) | ப்ரித்வி |  |
| பெயொண்ட் த ச்னகே (Beyond The Snak) | ஹிச்ச்ஸ் (Hisss) |  |
| 2011 | எவன் இவன் | உதயன் |
| எல்லே லாமா | ஏழாம் அறிவு |  |
| ஸ்ரீசைதன்யா ஜூனியர் கல்லூரி | ஓ மை பிரண்ட் |  |
| 2012 | சொக்குபொடி | முப்பொழுதும் உன் கற்பனைகள் |
| கண்ணழகா காலழகா | 3 |  |
| தன் யே மேரா | 3 (ஹிந்தி) |  |
| கண்ணுலதா காலுலதா | 3 (தெலுங்கு) |  |
| 2013 | அல்விட | டீ டே (D Day) |
| ஷட் அப் யுவர் மௌத் | என்னமோ ஏதோ |  |
| 2014 | சடப் யுவர் மவுத் | என்னமோ ஏதோ |
| டவுன் டவுன் | ரேஸ் குரம் |  |
| ஜங்சன் லோ | ஆகடு (தெலுங்கு) |  |
| உன் விழிகளில் | மான் கராத்தே |  |
| 2015 | ஜோகனியா | டேவர் |
| ஸ்டீரியோபோனிக் | சமிதாப் |  |
| ஏண்டி ஏண்டி | புலி |  |
| டோன்ட் மெஸ் | வேதாளம் |  |
| 2016 | கிங் காங் | இது நம்ம ஆளு |
| 2019 | டப்பாவ கிளிச்சான் | எல். கே. ஜி |
| காமோஷி | காமோஷி |  |
| கடாரம் கொண்டான் | கடாரம் கொண்டான் | } |
# சுருதி ஹாசன்

## நடித்த படங்கள்

| 2000 | ஹே ராம் | வல்லபாய் பட்டேல் மகள் | தமிழ்
இந்தி |  |
| --- | --- | --- | --- | --- |
| 2009 | லக் | ஆயிஷா குமார்,
நடாஷா குமார் | இந்தி |  |
| 2011 | அனகனாக ஒ தீறுடு | பிரியா | தெலுங்கு |  |
| தில் தோ பச்சா ஹை ஜி | நிக்கி நரங்க் | இந்தி |  |  |
| ஏழாம் அறிவு | சுபா ஸ்ரீனிவாசன் | தமிழ் | **வெற்றி**:- சிறந்த தென்னிந்திய அறிமுக நடிகைக்கான பிலிம்பேர் விருது
**பரிந்துரை**:- சிறந்த நடிகைக்கான பிலிம்பேர் விருது - தமிழ் |  |
| ஓ மை ஃப்ரிஎண்ட் | ஸ்ரீ சந்தன | தெலுங்கு |  |  |
| 2012 | 3 | ஜனணி | தமிழ் | ஆசியாவிசியன் சிறப்பான திரைப்பட விருது-தமிழ்
**பரிந்துரை**:- சிறந்த நடிகைக்கான பிலிம்பேர் விருது - தமிழ் |
| காப்பர் சிங் | பாக்யலக்ஷ்மி | தெலுங்கு |  |  |
| 2013 | ராமையா வாஸ்தவையா | சோனா | இந்தி |  |
| வலுப்பு | சுருதி | தெலுங்கு |  |  |
| டீ டே | சுரையா | இந்தி |  |  |
| இராமய்யா வாஸ்தவாய்யா | அமுல்லு | தெலுங்கு |  |  |
| 2014 | யெவடு | தெலுங்கு |  |  |
| ரேஸ் குர்ரம் | தெலுங்கு |  |  |  |
| ஆகடு | தெலுங்கு | சிறப்புத் தோற்றம் |  |  |
| பூஜை | திவ்யா | தமிழ் |  |  |
| 2015 | தேவர் | இந்தி | சிறப்புத் தோற்றம் |  |
| காப்பர் இஸ் பேக் | சுருதி | இந்தி |  |  |
| வெல்கம் பேக் | ரஞ்சனா | இந்தி |  |  |
| ஸ்ரிமந்துடு | சருசீல | தெலுங்கு |  |  |
| புலி | பவழமல்லி | தமிழ் |  |  |
| வேதாளம் | சுவேதா | தமிழ் |  |  |
| 2016 | ராக்கி ஹேண்ட்சம் | ருக்க்ஷிதா | இந்தி |  |
| பிரேமம் | சித்தாரா | தெலுங்கு |  |  |
| 2017 | சிங்கம் 3 | வித்யா | தமிழ் |  |
| கட்டமராயுடு | அவந்திகா | தெலுங்கு |  |  |
| பெகன் கோகி டெரி | பின்னி | இந்தி | } |  |
# உரோமை (தொடர்புடைய பக்கம்)

**உரோமை நகரம்** அல்லது **ரோம்** என்பது இத்தாலியின் தலைநகராகும்.
# உரோமை (தொடர்புடைய பக்கம்)

## பண்டைய உரோமை

- பண்டைய உரோமை
- உரோமை இராச்சியம்
- உரோமைக் குடியரசு
- உரோமைப் பேரரசு
- புனித உரோமைப் பேரரசு
# உரோமை (தொடர்புடைய பக்கம்)

## இன்றைய உரோமை, இத்தாலி

- உரோமை நகரம், இத்தாலியின் தலைநகர்
- உரோமை மாகாணம்
# உரோமை (தொடர்புடைய பக்கம்)

## சமயம்

- ரோமன் கத்தோலிக்க திருச்சபை
- உரோமனியம் (ரோமன் கத்தோலிக்கத்துக்கு எதிரான கருத்து)
# விக்கிப்பீடியா:ஆலமரத்தடி/தொகுப்பு34

## சாதி, சமயம், வாழும் ஆட்கள் கட்டுரைகளுக்கான வழிகாட்டல்கள்

சமயம், சாதி சார் கட்டுரைகளை எப்படி எழுதுவது என்பது குறித்து வழிகாட்டல் உருவாக்க வேண்டும். இத்தகைய அண்மைய பல கட்டுரைகள் கலைக்களஞ்சிய நடைக்கு ஒவ்வாதவையாக உள்ளன. அதே போல் வாழும் ஆட்கள் தங்களைப் பற்றி தாங்களே எழுதிக் கொள்ளும் கட்டுரைகளிலும் விளம்பர நெடி தூக்கலாக உள்ளது. இதனைச் சரி செய்யாவிட்டால் தமிழ் விக்கிப்பீடியாவின் நம்பகத்தன்மை கேள்விக்குள்ளாகும். ஏற்கனவே சில நண்பர்கள் இதனைச் சுட்டிக் காட்டி விமர்சிக்கத் தொடங்கி உள்ளனர்--ரவி 19:09, 17 ஏப்ரல் 2010 (UTC)  
: ரவி சொல்வது உண்மைதான் சாதி, சமயம் குறித்த கட்டுரைகளில் எவை இடம் பெற வேண்டும். எவை இடம்பெறக் கூடாது. என்பதை இங்கு கல்ந்தாலோசித்து முக்கியமான முடிவுகள் எடுக்கப்பட வேண்டும். சாதி, சமயக் கட்டுரைகளில் அந்த சாதி, சமயத்தில் முக்கியமான நபர்களையெல்லாம் பட்டியலிட்டு விடுகிறார்கள். அவர்கள் அந்த சாதி, சமயத்தவர்களுக்கு முக்கியமானவர்களாக இருக்கலாம். அவர்கள் பிறருக்குத் தெரிந்தவராகவாவது இருக்க வேண்டாமா? கட்டுரையிலிருந்து அவர்களை நீக்கும் போது கடுமையான விமர்சனத்தையும் சந்திக்க வேண்டியுள்ளது. பார்க்க பேச்சு:வொக்கலிகர் . மேலும் என்னைப் போன்ற பயனர்கள் மீதான தனிப்பட்ட விமர்சனங்களை நீக்கத் தயக்கம் காட்டுவதும் குறிப்பிட்ட விசமிகளுக்கு ஆதரவாக அமைந்து விடுகிறது. இதுகுறித்தும் முக்கிய முடிவுகள் எடுக்கப்பட வேண்டும். --Theni.M.Subramani 03:00, 18 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு34

## கூகுள் கட்டுரைகள் நிறுத்த வேண்டும்

தற்சமயம் தவியில் கூகுள் தானியக்கி மொழிபெயர்ப்பு வழியாக சுமார் ~100 கட்டுரைகள் மொழி பெயர்க்கப்பட்டுள்ளது. இக்கட்டுரைகள் தரத்தளவில் மிகவும் தாழ்ந்துள்ளது. கட்டுரைகள் துவங்கி முதல் நிலை மொழி பெயர்ப்பு மட்டுமே தங்கள் பங்கு என்று கூகுள் மொழிபெயர்ப்பாளர்கள் பல கட்டுரைகளை எழுதுக்கொண்டே போகிறார்கள். இக்கட்டுரைகள் தானியங்கி மூலம ஆங்கில கட்டுரைகளை அப்படியே மொழி பெயர்ப்பதால் பல நூறு பிழைகள், தவறான வாக்கிய அமைப்பு, பல ஆயிரம் சிகப்பு இணைப்புகள், தேவையற்ற பகுப்புகள் என்று தவியின் அடிப்படை தரத்தையே கேள்விக்குறியாக்குகிறது. மேலும் இக்கட்டுரைகளை சரி செய்வது என்பது மிகவும் கடினமான பணியாகும். மேலும் யாதொரு மொழி பெயர்ப்பாளர்களும் தங்களது பயனர் பக்கத்தில் விவரம் ஏதும் தரவில்லை மற்றும் அவர்கள் எந்த உரையாடல்களிலும் கலந்து கொள்ளவில்லை. இவை அனைத்தும் விக்கி கொள்கைகளுக்கு எதிராக இருப்பதாக கருதுகிறேன். அதனால் கூகிள் மொழி பெயர்ப்பை உடனை நிறுத்தவேண்டும் என நினைக்கிறேன். அதற்காக இந்த உரையாடலையும் வாக்கெடுப்பையும் தொடங்குகிறேன்.--கார்த்திக் 04:37, 20 ஏப்ரல் 2010 (UTC)
கூகிள் மொழிபெயர்ப்பு தொடர்பாக ரவியின் கருத்துகளை இங்கு விக்கிப்பீடியா_பேச்சு:கூகுள்_கட்டுரை_மொழிபெயர்ப்புத்_திட்ட_ஒருங்கிணைப்பு#.E0.AE.AE.E0.AF.86.E0.AE.AF.E0.AF.8D.E0.AE.AF.E0.AE.BF.E0.AE.AF.E0.AE.B2.E0.AF.8D_.E0.AE.A8.E0.AF.8B.E0.AE.95.E0.AF.8D.E0.AE.95.E0.AF.81 பார்க்கவும்
# விக்கிப்பீடியா:ஆலமரத்தடி/தொகுப்பு34

## கூகுள் கட்டுரைகள் நிறுத்த வேண்டும்

### உடனே நிறுத்த வேண்டும்

- --கார்த்திக் 04:37, 20 ஏப்ரல் 2010 (UTC)
- --ரவி 06:00, 20 ஏப்ரல் 2010 (UTC)
- --அராபத்* عرفات 06:46, 20 ஏப்ரல் 2010 (UTC)
- -- மாஹிர் 07:29, 20 ஏப்ரல் 2010 (UTC)
- --Kanags <sup>\உரையாடுக</sup> 11:04, 20 ஏப்ரல் 2010 (UTC)
- --கலை 22:35, 20 ஏப்ரல் 2010 (UTC)
- --குறும்பன் 16:28, 21 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு34

## கூகுள் கட்டுரைகள் நிறுத்த வேண்டும்

### இன்னும் சில காலம் பார்ப்போம்

- --மணியன் 06:11, 20 ஏப்ரல் 2010 (UTC)
- --Natkeeran 22:06, 20 ஏப்ரல் 2010 (UTC)
- --பரிதிமதி 11:36, 21 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு34

## கூகுள் கட்டுரைகள் நிறுத்த வேண்டும்

### வலுவான அணுகுமுறை தேவை

- --மயூரநாதன் 07:46, 23 ஏப்ரல் 2010 (UTC)
# விக்கிப்பீடியா:ஆலமரத்தடி/தொகுப்பு34

## கூகுள் கட்டுரைகள் நிறுத்த வேண்டும்

### கருத்து
# விக்கிப்பீடியா:ஆலமரத்தடி/தொகுப்பு34

## ஆங்கில முகவரிகள்

கைப்பேசிகள் போன்ற கருவிகளிலும் பயன்படுத்தத்தக்க வகையில் மலையாள விக்கியில் ஆங்கில முகவரிகளும் பயன்படுத்தப்படுவதாக அறிய முடிகிறது. இது போல் தமிழிலும் செய்யலாமா? இது வரை தேவையற்ற ஆங்கில வழிமாற்றுப் பக்கங்கள்வைப்பத்தில் என்பது நமது நடைமுறையாக இருக்கிறது. சோதனைக்கு, மலையாளம் பக்கத்தின் வலமேல் முனையைப் பார்க்கவும்.--ரவி 16:38, 20 ஏப்ரல் 2010 (UTC)
:cyclic link தேடுபொறிகள் தடுத்துவிட வாய்ப்பு உண்டு என்று நினைக்கிறேன். அநாவசியமானதாக தோன்றுகிறது. -- மாஹிர் 16:56, 20 ஏப்ரல் 2010 (UTC)
cyclic link பற்றி நினைவூட்டியதற்கு நன்றி. இது நாமாகவே ஒவ்வொரு பக்கத்திலும் தேவைப்பட்டால் மட்டுமே சேர்க்க வேண்டிய வார்ப்புரு. எனவே, இந்த வசதி தேவையில்லாவிட்டால் விட்டுவிடலாம்--ரவி 12:16, 21 ஏப்ரல் 2010 (UTC)
# விக்கிப்பீடியா:முதற்பக்கக் கட்டுரைகள்/ஏப்ரல் 26, 2010

**யேர்மன் தமிழர்கள்** தமிழ் பின்புலம் உடைய ஜெர்மனி வாழ் மக்களாவர். யேர்மனிக்கும் தமிழ் நாட்டுக்கும் 300 ஆண்டுகளுக்கு மேற்பட்ட தொடர்பு உண்டு. இத்தொடர்பை ஜெர்மன் தமிழியல் மூலமாக மேலும் விளங்கிகொள்ளலாம். ஏறக்குறைய 60,000 தமிழர்கள் யேர்மனியில் வசிக்கின்றார்கள். பெரும்பாலனவர்கள் 1983 க்கு பின்பு இலங்கை இனப்பிரச்சினை காரணமாக அகதிகளாக புலம்பெயர்ந்த ஈழத்தமிழர்கள் ஆவார்கள்.யேர்மன் வாழ் தமிழர்கள் ஒரு இடத்தில் என்றில்லாது யேர்மனி முழுவதிலும் பரந்து வாழ்கிறார்கள். இங்கு உருவாக்கப்படுள்ள 24 இந்துக்கோயில்களில் ஹம் காமாட்சி அம்மன் ஆலயம்(**படம்**) குறிப்பிடத்தக்க ஒரு பெரிய கோயிலாகும். தமிழ்மொழியைக் கற்பிப்பதிலும், தமிழ்மொழியைக் கற்பதிலும் மிகுந்த ஆர்வம் கொண்டு யேர்மனி, யூச்சன் நகரில் முதன்முதலில் தமிழ்ப்பாடசாலை, தமிழாலயம் என்ற பெயரில் தொடங்கப் பெற்றது.10 ஆண்டுகளில் யேர்மனியில் 103 தமிழாலயங்கள் உருவெடுத்திருந்தன. 15 வருடங்களில் 130 தமிழாலயங்கள் 6000 மாணவர்களுடன் வளர்ந்து நின்றது.  
---  
**ஒளிமின் விளைவு** (*photoelectric effect)* என்பது மாழை (உலோகம்) போன்ற ஒரு பொருள் மீது குறிப்பிட்ட அலைநீளங்கள் கொண்ட ஒளி அல்லது மின்காந்த அலைகள் விழுதால், அப்பொருளில் இருந்து எதிர்மின்னிகள் வெளியேறும் என்னும் விளைவாகும். இவ் விளைவைக் கண்டுபிடித்தவர் ஐன்றிக் ஏர்ட்ஃசு (*Heinrich Hertz*) என்பவர். நியூட்டனிய இயற்பியல் கொள்கைகளின்படி இவ்விளைவை விளக்க இயலாதநிலையில் இவ்விளைவை ஆல்பர்ட் ஐன்சுட்டைன் குவாண்டம் இயல்பியல் கொள்கைகளின் படி விளக்கியதற்காக அவருக்கு 1921 ஆம் ஆண்டு இயற்பியல் நோபல் பரிசு வழங்கப்பட்டது. வெளியேறும் எதிர்மின்னிகளை (இலத்திரன்களை) ஒளியுந்து இலத்திரன்கள் (*photoelectrons*) என அழைக்கப்பட்டன. அத்துடன் ஒளிவிலகல், ஒளிச்சிதறல், விளிம்பு விளைவு (*Diffraction*) போன்றவற்றை விளக்கும் அலை-துகள் இருமை ஆகியவையும் விளக்க இவ்விளைவின் அறிவு உதவியது.
# குழந்தை இறப்பு

பொதுவாக ஒரு குழந்தை பிறந்து, ஒரு வயதை எட்டுவதற்கு முன்னர் இறந்தால், அதை **குழந்தை இறப்பு** (Infant mortality) என்றும், ஐந்து வயதை எட்டுவதற்கு முன்னர் இறந்தால், அதை **ஐந்து வயதுக்குட்பட்ட குழந்தை இறப்பு** (Under-five mortality) என்றும், உலக சுகாதார அமைப்பு வரையறுக்கின்றது(WHO). குழந்தைகளின் உடல்நலம், மற்றும் ஒரு நாட்டின் மொத்த அபிவிருத்தியை சுட்டும் ஒரு அளவீடாக குழந்தை இறப்பு வீதம், ஐந்து வயதுக்குட்பட்ட குழந்தை இறப்பு வீதம் ஆகியன அமைகின்றன. 2008ஆம் ஆண்டில், உலகளவில் பிறக்கும் குழந்தைகளில் 8.8 மில்லியன் ஐந்து வயதுக்குட்பட்ட குழந்தைகள், இலகுவில் தடுக்கப்படக் கூடிய, அல்லது குணப்படுத்தக் கூடிய நோய்களால் அபிவிருத்தி அடைந்து வரும் நாடுகளில் இறந்து போனதாகவும், அதற்கு முக்கிய காரணம் ஊட்டக்குறையே எனவும் அறியப்படுகிறது (UNICEF).  
உலகளவில் 5 வயதுக்குள் மரணத்தை தழுவும் குழந்தைகளில் 32 சதவீதம் தெற்காசியாவை சேர்ந்தவர்கள் என இன்டர் ஏஜென்சி குரூப் ஆப் சைல்டு மார்டலிட்டி எஸ்டிமேசன் என்ற அமைப்பு தெரிவித்துள்ளது.  
இறக்கும் குழந்தைகளில் 75 சதவீதம் பேர் இந்தியா, நைஜீரியா, காங்கோ, பாகிஸ்தான், சீனா ஆகிய நாடுகளில் உள்ளனர். இதில் இந்தியக் குழந்தைகள் மட்டும் 21 சதவீதம் பேர். இது ஆப்பிரிக்காவில் 51 சதவீதமாகவும், ஆசியாவில் 42 சதவீதமாகவும் உள்ளது. 1990ல் உலக முழுவதும் 90 ஆக இருந்த குழந்தை இறப்பு விகிதம் தற்போது 65 ஆக குறைந்துள்ளது. ஆனால், ஆப்பிரிக்காவின் சஹாரா பாலைவனத்தை ஒட்டிய நாடுகளில் இது இன்னும் குறைந்தபாடில்லை. அங்கு பிறக்கும் 7 குழந்தைகளில் ஒன்று 5 வயதுக்கு முன்னதாகவே இறந்துவிடுகிறது. அதாவது பிறக்கும் 1000 குழந்தைகளில் 144ன் உயிர் காக்கப்படுவதில்லை.மேற்கு மற்றும் மத்திய ஆப்ரிக்க நாடுகளின் நிலைமை இதைவிட மோசம். அங்கு ஆறில் 1 குழந்தை இறந்து விடுகிறது. அங்கு குழந்தை இறப்பு விகிதம் 169 ஆக உள்ளது என்கிறது."
# குழந்தை இறப்பு

## இந்திய மாநிலங்களில் குழந்தைகள் இறப்பு

இந்தியாவில் 5 வயதுக்குட்பட்ட குழந்தைகளின் இறப்பு விகிதம் தமிழகத்தில் குறைவாக உள்ளது. இது குறித்து மத்திய அரசின் சாம்பிள் ரிஜிஸ்ட்ரேஷன் சிஸ்டம் என்ற புள்ளியியல் அமைப்பு வெளியி்ட்டுள்ள 2007ம் ஆண்டிற்கான அறிக்கை:  
இந்தியாவின் குழந்தை இறப்பு விகிதம் 55. அதாவது இந்தியாவில் பிறக்கும் 1000 குழந்தைகளில் 55 குழந்தைகள் தங்களது 5வது பிறந்தநாளுக்கு முன்னதாக இறந்துவிடுகின்றன. இந்த விகிதம் மத்திய பிரதேசத்தில் 72, ஒரிஸ்ஸாவில் 71, உத்தரப்பிரதேசத்தில் 69 ஆக உள்ளது. ஆனால், தமிழகத்தில் இது 35 ஆக குறைக்கப்பட்டுள்ளது. மகாராஷ்டிரா, கேரளாவைத் தவிர்த்து நாட்டின் மற்ற பகுதிகளை விட தமிழகம் மிகச் சிறப்பாக செயல்பட்டு வருவது குறிப்பிடத்தக்கது.இது மகாராஷ்டிராவில் 34, கேரளாவில் 13 ஆக உள்ளது.
# குழந்தை இறப்பு

## தமிழ்நாட்டில் குழந்தைகள் இறப்பு

சமீபத்தில் தமிழக திட்டக்குழு ஒரு ஆய்வை மேற்கொண்டது. அதில் திருவண்ணாமலை, சிவகங்கை, கடலூர், நாகப்பட்டிணம் மற்றும் திண்டுக்கல் மாவட்ட மனித உரிமை வளர்ச்சி அறிக்கை சேர்த்து கொள்ளப்பட்டது.அந்த ஆய்வில், கடந்த 2000ல் தமிழகத்தில் 5 வயதுக்குட்பட்ட குழந்தை இறப்பு விகிதம் 1000க்கு 60 ஆக இருந்தது. தற்போது அது திண்டுக்கல் மாவட்டத்தில் வெகுவாக குறைந்துவிட்டது. குழந்தை இறப்பு கொடைக்கானலில் பூஜ்யம்... திண்டுக்கல், நத்தம் பகுதியில் இது கடந்த 2002-04ல் 24.9 ஆக இருந்தது. கடந்த 2006ல் அது 3.4 ஆக குறைந்துவிட்டது. கொடைக்கானல் பகுதியில் 2006-07 அது பூஜ்யமாகிவிட்டது. திருவண்ணாமலை மாவட்டம் செய்யாறு வட்டத்தில் 2002-03ல் 66ஆக இருந்த குழந்தை இறப்பு விகிதம், 2007ல் 58ஆகக் குறைந்துள்ளது.சிவகங்கை மாவட்டத்தில் இது 19.63 ஆகவும், அம்மாவட்டத்தின் தேவகோட்டையில் 13.08, சாக்கோட்டையில் 13.25 ஆகவும் இருக்கிறது. மயிலாடுதுறை, நாகப்பட்டிணம் போன்ற அதிக நகர்ப்புறமான பகுதிகளில் மட்டும் இது அதிகம் காணப்படுகிறது.  
குழந்தை இறப்பு விகிதம் குறைந்து வருவது தமிழகத்தில் மக்களின் வாழ்க்கை தரம் உயருவதையே காட்டுகிறது. தமிழகத்தில் குழந்தை இறப்பு விகிதம் 1970ல் 125, 2000ல் 51 ஆக இருந்தது குறிப்பிடத்தக்கது. சிவகங்கையில் பிரசவ மரணம் குறைவு.அதேபோல் பிரசவத்தின் போது இறக்கும் குழந்தைகளின் எண்ணிக்கையும் தமிழகத்தில் வெகுவாக குறைந்துள்ளது. திண்டுக்கல் மாவட்டம் பழனியில் 2001ல் 32.49 இருந்த இது 2006ல் 19.27 ஆக குறைந்துள்ளது. சிவகங்கை மாவட்டத்தில் இது 6.33 என்ற அளவுக்கு வெகுவாக குறைந்துள்ளது. திருவண்ணாமலைமாவட்டத்தில் இது 25.68 லிருந்து 11.3 ஆகியுள்ளது. பெரம்பலூர் மாவட்டத்தில் 21.1, புதுக்கோட்டை மாவட்டத்தில் 20.8, தேனிமாவட்டத்தில் 19.9 மற்றும் மதுரை மாவட்டத்தில் 18.8 ஆகிய மாவட்டங்களில் மட்டும் தான் தற்போது இந்த பிரச்சனை அதிகமுள்ளது.  
1971ல் தமிழகத்தில் 31.4 சதவீதமாக இருந்த குழந்தை பிறப்பு விகிதம் தற்போது 19.3 ஆகவுள்ளது. அதேபோல் இறப்பு விகதமும் நன்றாக குறைந்துள்ளது. 14.4லிருந்து 7.9 ஆக குறைந்துள்ளது. திண்டுக்கல் மாவட்டம் கொடைக்கானலில் இது 4.09 சதவீதமாக இருக்கிறது.